De evangelisch-lutherische Stodpfarrkirche St. Martin mit der Kinderlehrkirche buidt des evangelische Zentrum da Stod. Vo da geht um 1525 de Reformation in Oberschwaben und im Allgai aus. In da Oidstod gibts de evangelisch-lutherische Kira Unser Frauen, de Versöhnungskirche im Westn, de Christuskirche im Ostn, de Dreieinigkeitskirche im Stodtei Buxach, de St.-Martins-Kira im Stodtei Steinheim und weitere Kirchen in de Stodteie Dickenreishausen, Ferthofen und Voikratshofen. Duach de hoache Flüchtlingszahl, de Memmingen noch dem zwoaten Wejdkriag aufgnumma hat, gibts in vo Memmingen mehra remisch-katholische Kiran. De Stodpfarrkirch is St. Josef. Danem gibts im Stodgebiet de Kirchen St. Johann Baptist, Christi Auferstehung im Westn, Mariä Himmelfahrt im Ostn, St. Ulrich im Stodtei Amendingen und St. Nepomuk im Stodtei Eisenburg. De ehemois zu Buxheim gehörende Kirchengemeinde Amendingen is noch da Säkularisation zua selbständigen Gmoa erhoom. Heit ghern de Pfarreien Eisenburg und Trunkelsberg emfois zum Zuständigkeitsbereich vom Pfarrer in Amendingen. Im Memminger Noadn gibts a Kira da Priesterbruderschaft St. Pius X..